|  |
| --- |
|  ΕΛΛΗΝΙΚΗ ΔΗΜΟΚΡΑΤΙΑ   ΥΠΟΥΡΓΕΙΟ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝΠΕΡΙΦΕΡΕΙΑΚΗ Δ/ΝΣΗ Π/ΘΜΙΑΣ & Δ/ΘΜΙΑΣΕΚΠ/ΣΗΣ ΚΡΗΤΗΣΔ/ΝΣΗ Δ/ΘΜΙΑΣ ΕΚΠ/ΣΗΣ ΗΡΑΚΛΕΙΟΥ**1ο ΓΕΝΙΚΟ ΛΥΚΕΙΟ ΗΡΑΚΛΕΙΟΥ****ΔΗΜΟΚΡΑΤΙΑΣ 1, 71306, ΗΡΑΚΛΕΙΟ****Τηλ. 2810346092 Fax: 2810343129****e-mail:** **mail@1lyk-irakl.ira.sch.gr**Πληροφορίες: Χατζάκη Αικατερίνη   |

 **Αριθ. Πρωτ., 13**

 **Ηράκλειο, 10/01/2020**

**Π Ρ Ο Σ**

**ΔΙΕΥΘΥΝΣΗ ΔΕΥΤΕΡΟΒΑΘΜΙΑΣ**

 **ΕΚΠΑΙΔΕΥΣΗΣ ΗΡΑΚΛΕΙΟΥ**

**ΘΕΜΑ: «ΕΠΑΝΑΠΡΟΚΗΡΥΞΗ ΓΙΑ ΠΡΟΣΚΛΗΣΗ ΥΠΟΒΟΛΗΣ ΠΡΟΣΦΟΡΩΝ ΑΠΟ ΤΟΥΡΙΣΤΙΚΑ ΓΡΑΦΕΙΑ ΓΙΑ ΕΚΔΡΟΜΗ ΤΩΝ Α’ ΚΑΙ B’ ΤΑΞΕΩΝ ΤΟΥ 1ου ΓΕΛ ΗΡΑΚΛΕΙΟΥ ΣΕ ΡΟΥΜΑΝΙΑ ΚΑΙ ΒΟΥΛΓΑΡΙΑ»**

Το 1ο Γενικό Λύκειο Ηρακλείου προγραμματίζει εκπαιδευτική επίσκεψη - εκδρομή των Α’ και Β’ τάξεων με προορισμό την Βουλγαρία και τη Ρουμανία και προσκαλεί τα τουριστικά γραφεία να υποβάλουν τις προσφορές τους σύμφωνα με τους παρακάτω όρους και προϋποθέσεις.

**ΠΡΟΤΕΙΝΟΜΕΝΕΣ ΗΜΕΡΟΜΗΝΙΕΣ:**

Αναχώρηση: Τετάρτη 04/03/2020 Επιστροφή: Κυριακή 08/03/2020.

**ΠΡΟΤΕΙΝΟΜΕΝΑ ΜΕΣΑ ΜΕΤΑΦΟΡΑΣ:**

Αναχώρηση και επιστροφή αεροπορικώς (Ηράκλειο – Θεσσαλονίκη– Ηράκλειο).

**ΑΡΙΘΜΟΣ ΜΑΘΗΤΩΝ:** 80 – 90 (ογδόντα μέχρι ενενήντα)

**ΑΡΙΘΜΟΣ ΣΥΝΟΔΩΝ :** 6 (έξι)

**ΑΡΙΘΜΟΣ ΔΙΑΝΥΚΤΕΡΕΥΣΕΩΝ**: Τέσσερις (4), στη Σόφια.

**ΟΡΟΙ - ΠΡΟΥΠΟΘΕΣΕΙΣ:**

1. Τα καταλύματα θα πρέπει να είναι ασφαλή (κατάσταση κτιρίου και περιοχή, κατηγορίας **5 ή 4 αστέρων**, μέσα στην πόλη, ενώ θα προσφέρουν οπωσδήποτε **πρωινό**. Η κατανομή των μαθητών να είναι στον ίδιο όροφο. Τα δωμάτια μπορούν να είναι δίκλινα, τρίκλινα ή και τετράκλινα για τους μαθητές (με κανονικά κρεβάτια και **όχι ράντζα**), και μονόκλινα για τους καθηγητές. Η δυνατότητα ημιδιατροφής είναι επιθυμητή αλλά θα πρέπει να αναφερθεί ξεχωριστά.
2. Τα τουριστικά λεωφορεία θα πρέπει να είναι συνεχώς διαθέσιμα, ενώ θα υπάρχουν εφεδρικοί οδηγοί για όσες μετακινήσεις χρειαστεί να γίνουν πέρα του ωραρίου των βασικών οδηγών. Πριν την επιβίβαση των μαθητών θα πρέπει να γίνει έλεγχος από την αρμόδια αεροπορική ή αστυνομική αρχή, ότι πληρούν όλες τις προϋποθέσεις που προβλέπονται από την ισχύουσα νομοθεσία (έγγραφα καταλληλότητας οχημάτων και βεβαιώσεις τεχνικών ελέγχων), ότι τα ελαστικά τους βρίσκονται σε καλή κατάσταση, ότι διαθέτουν ζώνες ασφαλείας και ότι οι οδηγοί διαθέτουν επαγγελματικές άδειες ικανότητας για τη συγκεκριμένη κατηγορία οχημάτων.
3. Συνοδός ιατρός και φαρμακευτική υποστήριξη καθ’ όλη τη διάρκεια της εκδρομής.
4. Συνοδός πρακτορείου καθ' όλη τη διάρκεια της εκδρομής.
5. Το πρόγραμμα της εκδρομής περιλαμβάνει διαδρομές στη Φιλιππούπολη, Μπάνσκο, Μαύρη θάλασσα και στις γύρω περιοχές. Το τελικό πρόγραμμα θα οριστικοποιηθεί τουλάχιστον 1 (ένα) μήνα πριν την αναχώρηση και θα συνεκτιμηθούν οπωσδήποτε οι προτάσεις των τουριστικών γραφείων που θα αναφέρονται στις αντίστοιχες προσφορές τους, αλλά όπου απαιτηθεί η παρουσία ξεναγού, το κόστος θα βαρύνει το γραφείο. Κατά τη διάρκεια της εκδρομής θα μπορεί να γίνει τροποποίηση διαδρομών κατά τη βούληση των συνοδών-καθηγητών.
6. Οι χώροι που θα επιλεγούν για εστίαση και ψυχαγωγία των μαθητών πρέπει να διαθέτουν νόμιμη άδεια λειτουργίας και να πληρούν τους όρους ασφάλειας και υγιεινής.
7. Υποχρεωτική Ασφάλιση Ευθύνης Διοργανωτή, όπως ορίζει η κείμενη νομοθεσία, καθώς και πρόσθετη ασφάλιση για περίπτωση ατυχήματος ή ασθένειας μαθητή ή συνοδού καθηγητή.
8. Αποδοχή από το πρακτορείο ποινικής ρήτρας σε περίπτωση αθέτησης οποιουδήποτε όρου του συμβολαίου από τη μεριά του (κατάθεση εγγυητικής επιστολής με παρακράτηση ποσού που θα καθορίσει το σχολείο, με ελάχιστο το 15% του συνολικού κόστους).
9. Πρόβλεψη διαχείρισης της περίπτωσης που η εκδρομή δεν πραγματοποιηθεί στις προβλεπόμενες ημερομηνίες, λόγω ανωτέρας βίας (καιρικές συνθήκες, εκλογές, θεομηνίες κλπ).

Για τις παραπάνω υπηρεσίες ζητείται το **συνολικό κόστος** της εκδρομής, καθώς και το κόστος ανά μαθητή, συμπεριλαμβανομένου του ΦΠΑ .

Τα ενδιαφερόμενα πρακτορεία που θα ανταποκριθούν στην εκδήλωση ενδιαφέροντος καλούνται να υποβάλλουν σφραγισμένο φάκελο προσφοράς σε έντυπη ή ηλεκτρονική μορφή (e-mail), καθώς και υπεύθυνη δήλωση κατοχής του ειδικού σήματος λειτουργίας τουριστικού γραφείου, το οποίο πρέπει να είναι σε ισχύ, καθώς και φωτοαντίγραφό του. Οι προσφορές θα περιγράφουν αναλυτικά τις προσφερόμενες υπηρεσίες, καθώς και τις πιθανές ενδεχόμενες βελτιωτικές προτάσεις, και θα πρέπει να είναι σύμφωνες με την υπ΄ αριθμό **33120/ΓΔ4/28-02/2017** **(ΦΕΚ 681/τ.Β΄/06.03.2017)** Υπουργική Απόφαση, καθώς και κάθε σχετική νομοθεσία**.** Οι προσφορές **θα πρέπει να κατατεθούν σφραγισμένες στο γραφείο της διευθύντριας του 1ου ΓΕΛ Ηρακλείου, το αργότερο μέχρι και την Τετάρτη 15/01/2020 *και* ώρα 11.00 π.μ.**

Επιπλέον, στο φάκελο της προσφοράς θα πρέπει να υπάρχει απαραίτητα CD ή άλλο οπτικό μέσο με την προσφορά σε **ηλεκτρονική μορφή** (doc ή pdf, μεγέθους το πολύ 1ΜΒ), ώστε να είναι εύκολη η ανάρτησή του στο διαδίκτυο. Όσες προσφορές δεν φτάσουν έγκαιρα μέχρι την παραπάνω ημερομηνία ή αποσταλούν με διαφορετικό τρόπο (fax, e-mail, ανοικτός φάκελος κλπ) ή συνοδεύονται από **κενό ή μη αναγνώσιμο CD**, θα θεωρούνται απαράδεκτες και δεν θα αξιολογούνται.

Η αποσφράγιση των προσφορών θα πραγματοποιηθεί αμέσως μετά τη λήξη προθεσμίας υποβολής τους, από την αρμόδια επιτροπή του σχολείου μας.

**Η Διευθύντρια**

**Χατζάκη Αικατερίνη**

**ΠΕ02 - ΦΙΛΟΛΟΓΟΣ**